Seehuis is in 'n rustige area in Hermanus geleë, 'n dorpie aan die suidkus van die Wes-Kaap. Die dorp is bekend vir suidelike noorkapper-walviskyk tydens winter en lente. Seehuis bied ideale verblyf aan gesinne op soek na gerieflike verblyf naby besienswaardighede in die omgewing.
Dié huis beskik oor 3 slaapkamers en 2 badkamers. Die hoofslaapkamer het 'n dubbelbed en 'n en suite-badkamer. Die tweede slaapkamer het 'n dubbelbed en die derde slaapkamer het 2 enkelbeddens. Die tweede leefarea het 'n slaapbank. Daar is lugversorging in elke slaapkamer.
Die leefarea het 'n oopplan-uitleg en die kombuis is toegerus met 'n yskas-vrieskas, mikrogolfoond, 'n gasstoof, 'n oond, ingboude kaste, breekware en eetgerei. Die opwaskamer het 'n wasmasjien en 'n skottelgoedwasser. Die sitkamer het 'n gemaklike rusbank en 'n TV met DStv, sowel as 'n ingeboude braai. Die huis het ook 'n buite braai en veilige parkeerplek.
Sandbaai-strand is slegs 650 m vanaf Seehuis en Onrus-strand is 5,3 km weg. Doendinge in die omgewing sluit in perdry, visvang, voëlkyk, wynproe, fietsry, begeleide toere, bergfietsry en swem.